**TÁJÉKOZTATÁS TÉLI TÜZELŐANYAG TÁMOGATÁSRÓL**

**Tisztelt Nyírpazonyi Lakosok!**

Tájékoztatjuk a Tisztelt Lakosságot, hogy a tavalyi évhez hasonlóan, Nyírpazony Nagyközség Önkormányzat Képviselő-testülete a 13/2017. (XI. 15.) Önkormányzati rendelet (a továbbiakban: rendelet) 17.§.-a alapján:

**Az önkormányzat a téli tüzelőanyag kiadásokhoz, téli tüzelőanyag támogatást nyújt az e rendeletben meghatározott feltételek szerinti jogosultnak.**

A téli tüzelőanyag támogatás a szociálisan rászoruló háztartások részére a háztartás tagjai által lakott gáz, vegyes- vagy fa tüzelésű fűtőberendezés által fűtött lakás, vagy nem lakás céljára szolgáló helyiség téli tüzelőanyag kiadásainak viseléséhez nyújtott elsősorban pénzbeli vagy természetbeni hozzájárulás.

Támogatásra jogosult az a háztartás, ahol a háztartásban az **egy főre jutó havi jövedelem nem haladja meg** az öregségi nyugdíj mindenkori legkisebb összegének **150 %-át (42.750.-Ft), egyedül élő, gyermekét egyedül nevelő szülő vagy gyám esetén 170 %-át (48.450.-Ft).**

A támogatás az albérleti/bérleti szerződéssel rendelkező háztartások számára is nyújtható, amennyiben legalább 1 éve igazoltan nyírpazonyi lakcímmel (lakóhellyel vagy tartózkodási hellyel) rendelkeznek. Ebben az esetben a kérelem mellékleteként becsatolni szükséges a többi kötelező mellékleten felül, a lakáshasználat jogcíméről hitelt érdemlő igazolást (bérleti szerződés).

**A kérelmeket** a rendelet 19. § (4) bekezdése alapján **2020. október 01. napjától 2020. október 31. napjáig lehet benyújtani. A határidő elmulasztása jogvesztő.** A formanyomtatvány a Nyírpazonyi Polgármesteri Hivatalban már elérhető.

Nyírpazony, 2020. szeptember 21.

 Dancs János sk. Dubay László sk.

 jegyző polgármester